CELEX: 62014CN0284
Language: sk
Date: 2014-06-11 00:00:00
Title: Vec C-284/14: Návrh na začatie prejudiciálneho konania, ktorý podal Finanzgericht Hamburg (Nemecko) 11. júna 2014 – Grünwald Logistik Service GmbH (GLS)/Hauptzollamt Hamburg-Stadt

15.9.2014   
            
            
               SK
            
            
               Úradný vestník Európskej únie
            
            
               C 315/37
            
         Návrh na začatie prejudiciálneho konania, ktorý podal Finanzgericht Hamburg (Nemecko) 11. júna 2014 – Grünwald Logistik Service GmbH (GLS)/Hauptzollamt Hamburg-Stadt
   (Vec C-284/14)
   2014/C 315/59
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Hamburg
   
      Účastníci konania pred vnútroštátnym súdom
   
   
      Žalobkyňa: Grünwald Logistik Service GmbH (GLS)
   
      Žalovaný: Hauptzollamt Hamburg-Stadt
   
      Prejudiciálna otázka
   
   Je vykonávacie nariadenie Rady (EÚ) č. 158/2013 z 18. februára 2013, ktorým sa opätovne ukladá konečné antidumpingové clo na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike (1) platné, napriek tomu, že sa bezprostredne pred jeho vydaním neuskutočnilo samostatné antidumpingové prešetrenie, ale len sa pokračovalo v antidumpingovom prešetrení za obdobie od 1. októbra 2006 do 30. septembra 2007, pričom toto prešetrenie sa však podľa konštatovaní Súdneho dvora Európskej Únie v jeho rozsudku z 22. mája 2012 (C-338/10) (2) uskutočnilo v rozpore s požiadavkami nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (3) v znení nariadenia Rady (ES) č. 2117/2005 z 21. decembra 2005, ktorým sa mení nariadenie (ES) č. 384/96 o ochrane pred dumpingovými dovozmi z krajín, ktoré nie sú členmi Európskeho spoločenstva (4), čo malo za následok, že Súdny dvor vyhlásil nariadenie Rady (ES) č. 1355/2008 z 18. decembra 2008, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike (5), vydané na základe tohto prešetrenia, uvedeným rozsudkom za neplatné?
   
      (1)  Ú. v. EÚ L 49, s. 29.
   
      (2)  EU:C:2012:158.
   
      (3)  Ú. v. ES L 56, s. 1; Mim. vyd. 11/010, s. 45.
   
      (4)  Ú. v. EÚ L 340, s. 17.
   
      (5)  Ú. v. EÚ L 350, s. 35.